Miskien oordoen ek dit, het ek gedink. Iemand het gesê dat poësie toevallig gehoor moet word, miskien is dieselfde waar van die hits. 'n Dag later het ek in 'n winkel gestaan en een van die songs in die agtergrond herken. Iets van 'n reggae groep wat sing "I'm gonna marry you anyway". Ek het onthou hoedat ek dit die vorige aand in my oorfone afgemaak het, maar nou in die daglig, so tussen die hustle en bustle deur het dit nie so sleg geklink nie.
Maar aan die ander kant van die skaal het ek ook gesukkel. Die Disney song "Let it go" was een van die grootse hits - maar 'n jaar gelede het hulle 'n (baie beter) song "Let it grow" gehad. Kom aan ouens!
Om nie te praat van die heel grootste hit van die jaar nie - 'n song genaamd "Happy". Wat is daarin om na te luister!?
Ek dink ek verstaan nou ook beter tot watter mate musiek geskep word vir musiekvideos, vir partytjies, vir flieks en Televisie klankbane en vir jongmense om mee te gaan jol op Saterdagaande - nie vir die eensaam klank in die donkerte nie.
Elkgeval, ek troos my daarin dat ek 'n kind van my tyd is en dat die beste musiek van hierdie era waarskynlik nie in die Billboard Hits is nie, maar iewers daar onder.
Na al die bloedsweet en angs oor hierdie onbenullige lys - hier is die paar songs wat ek saam met my gaan neem.